ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 5.04.1995 
COM(95) 128 τελικό 
ΙΙρότ(χαη 
ΚΑΝΟΝΙΣΜΟΥ (ΕΚ) ΊΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΚ) αριθ. 3359/93 
περί τροποποιήσεως των μέτρων αντινταμπινγκ στις εισαγωγές σιδηροπυριτιου 
καταγωγής Ρωσίας, Καζακσταν, Ουκρανίας, Ισλανδίας, Νορβηγίας, Σουηδίας, 
Βενεζουέλας και Βραζιλίας 
(υποβληθείσα (χπό την Ιϊπιτροπή) 
Αιτιολογική έκθεση 
1. Το Συμβούλιο, με τον κανονισμό (ΕΚ) αριθ. 3359/93, που δημοσιεύτηκε στην 
ΕΕ αριθ. L 302 της 9.12.1993, επέβαλε τροποποιημένο δασμό αντινταμπινγκ 
ύψους 25% στις εισαγωγές σιδηροπυριτιου καταγωγής Βραζιλίίχς, με 
εξαίρεση τις εισαγωγές τις προερχόμενες από πέντε ρητά κατονομαζόμενους 
εξαγωγείς, οι οποίες υποβάλλονταν σε δασμό χαμηλότερου ύψους. 
2. Στον ανωτέρω κανονισμό, το Συμβούλιο επεσήμαινε ότι η Επιτροπή θα ήταν 
διατεθειμένη, όπως πάντα, να διενεργήσει επανεξέταση για την περίπτωση 
των εταιρειών εκείνων οι οποίες δεν πραγματοποίησαν εξαγωγές κατά τη 
διάρκεια της περιόδου έρευνας, δεν συνδέονται με τις επιχειρήσεις που 
όντως πραγματοποίησαν εξαγωγές κατά την ίδια περίοδο και οι οποίες 
τώρα προτίθενται να αρχίσουν να πραγματοποιούν εξαγωγές προς την 
Κοινότητα (πρόκειται για τους λεγόμενους "νέους εξαγωγείς"). 
3. Τον Μάρτιο του 1994, η Επιτροπή έλαβε αίτηση για την επανεξέταση των εν 
λόγω μέτρων εκ μέρους μιας βραζιλιανής εταιρείας, της Libra Ligas do 
Brazil, η οποία ισχυριζόταν ότι πληρούσε τις παραπάνω προϋποθέσεις. 
4. Τον Ιούνιο του 1994, η Επιτροπή άρχισε μερική επανεξέταση του 
κανονισμού (ΕΚ) αριθ. 3359/93 του Συμβουλίου, σύμφωνα με το άρθρο 14 
του κανονισμού (ΕΟΚ) αριθ. 2423/88 (ΕΕ αριθ. C 165 της 17.6.1994). 
5. Στη συνέχεια, μία άλλη βραζιλιανή εταιρεία, η Nova Era Silicon S.A., 
ισχυρίστηκε ομοίως ότι αποτελούσε "νέο εξαγωγέα" και ζήτησε να 
συμπεριληφθεί στο αντικείμενο της έρευνας που θα διεξαγόταν στο πλαίσιο 
της επανεξέτασης, πράγμα το οποίο έγινε. 
6. Η έρευνα για το ντάμπινγκ κάλυψε την περίοδο από 1ης Ιουλίου 1993 μέχρι 
την 30η Ιουνίου 1994. 
7. Επειδή στην περίπτωση και των δύο εταιρειών οι πωλήσεις στην εγχώρια 
αγορά δεν επέτρεπαν την ολοσχερή κάλυψη των εξόδων, απαιτήθηκε η 
κατασκευή κανονικών αξιών. 
8. Καμία από τις δύο εταιρείες δεν είχε πραγματοποιήσει εξαγωγικές πωλήσεις 
προς την Κοινότητα. Ως εκ τούτου, δεν ήταν δυνατός ο καθορισμός 
περιθωρίων ντάμπινγκ. Παρόλα αυτά, το ύψος της τιμής εξαγωγής ήταν 
δυνατό να προσδιοριστεί με βάση την κανονική αξία που ίσχυε για κάθε 
εταιρεία και η οποία δεν θα ισοδυναμούσε με ντάμπινγκ. 
9. Με βάση τα προεκτεθέντα, η Επιτροπή προτείνει την επιβολή για κάθε 
εταιρεία (μεταβλητού) δασμού υπό μορφή ελάχιστης τιμής με βάση την 
κανονική αξία που της αντιστοιχεί. 
10. Ο κανονισμός (ΕΚ) αριθ. 3359/93 είναι σκόπιμο να τροποποιηθεί 
αντιστοίχως. 
L· 
Πρόταση 
Κανονισμού (ΕΚ) αριθ. του Συμβουλίου 
της 
για την τροποποίηση του κανονισμού (ΕΚ) αριθ. 3359/93 
περί τροποποιήσεως των μέτρων αντινταμπινγκ στις εισαγωγές σιδηροπυριτιου 
καταγωγής Ρωσίας, Καζακσταν, Ουκρανίας, Ισλανδίας, Νορβηγίας, Σουηδίας, 
Βενεζουέλας και Βραζιλίας 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
μΕχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την 
άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων 
εκ μέρους χωρών μη μελών της Ευρωπαϊκής Οικονομικής Κοινότηταςί, όπως 
τροποποιήθηκε τελευταία με τον κανονισμό (ΕΚ) αριθ. 522/942, και ιδίως το άρθρο 
14, 
την πρόταση που υπέβαλε η Επιτροπή μετά από διαβουλεύσεις στο πλαίσιο της 
συμβουλευτικής επιτροπής, 
Εκτιμώντας ότι: 
1ΕΕ αριθ. L 209,2.8.1988, σ. 1. 
2ΕΕαριθ. L 66,10.3.1994, σ. 10. 
3 
Α. ΠΡΟΗΓΟΥΜΕΝΗ ΑΙΑΑΙΚΑΣΙΑ 
(1) Το Συμβούλιο, με τον κανονισμό (ΕΚ) αριθ. 3359/933, επέβαλε δασμό 
αντινταμπινγκ ύψους 25% στις εισαγωγές σιδηροπυριτιου καταγωγής 
Βραζιλίας που υπάγεται στους κο)δικούς ΣΟ 7202 21 10, 7202 21 90 και ex 
7202 29 00, με εξαίρεση τις εισαγωγές τις προερχόμενες από πέντε ρητά 
κατονομαζόμενους εξαγοογείς, οι οποίες υποβάλλονταν σε δασμό 
χαμηλότερου ύψους. 
(2) Στον ανωτέρω κανονισμό, το Συμβούλιο επεσήμαινε ότι η Επιτροπή θα ήταν 
διατεθειμένη, όπως πάντα, να διενεργήσει επανεξέταση για την περίπτωση 
των εταιρειών εκείνων οι οποίες δεν πραγματοποίησαν εξαγωγές κατά τη 
διάρκεια της περιόδου έρευνας, δεν συνδέονται με τις επιχειρήσεις που 
όντως πραγματοποίησαν εξαγωγές κατά την ίδια περίοδο και οι οποίες 
τώρα προτίθενται να αρχίσουν να πραγματοποιούν εξαγωγές προς την 
Κοινότητα (πρόκειται για τους λεγόμενους "νέους εξαγωγείς"). 
Β. ΑΙΤΗΣΗ ΕΠΑΝΕΞΕΤΑΣΗΣ 
(3) Η Επιτροπή έλαβε αίτηση για την επανεξέταση των εν ισχύι μέτρων εκ 
μέρους μιας βραζιλιανής εταιρείας, της Libra Ligas do Brazil, η οποία 
ισχυριζόταν ότι πληρούσε τις προϋποθέσεις που μνημονεύονται ανωτέρω 
στο σημείο 2 του αιτιολογικού. 
(4) Η εν λόγω εταιρεία προσεκόμισε, μετά από σχετικό αίτημα, στοιχεία προς 
απόδειξη των πραγματικών περιστατικών που επικαλείτο· τα στοιχεία αυτά 
κρίθηκαν ικανά να δικαιολογήσουν την έναρξη επανεξέτασης σύμφωνα με 
τα άρθρα 7 και 14 του κανονισμού (ΕΟΚ) αριθ. 2423/88 (στο εξής: "ο 
βασικός κανονισμός"). 
Με ανακοίνωση που δημοσιεύτηκε στις 17 Ιουνίου 19944 η Επιτροπή, μετά 
από διαβουλεύσεις στο πλαίσιο της συμβουλευτικής επιτροπής, κίνησε 
διαδικασία επανεξέτασης του κανονισμού (ΕΚ) αριθ. 3359/93 ως προς την 
συγκεκριμένη εταιρεία και άρχισε σχετική έρευνα. 
3ΕΕ αριθ. L 302, 9.12.1993, σ. 1. 
4ΕΕ αριθ. C 165, 17.6.1994, σ. 13. 
(5) Εν συνεχεία, μια άλλη βραζιλιανή εταιρεία με την επωνυμία Nova Era Silicon 
S.A. αναγγέλθηκε στην Επιτροπή και ζήτησε να συμπεριληφθεί στο 
αντικείμενο της έρευνας κατ' εφαρμογήν των διατάξεων της 
προαναφερθείσας ανακοίνωσης για την κίνηση της διαδικασίας. Επειδή η εν 
λόγω εταιρεία κατάφερε να υποβάλει αποδεικτικά στοιχεία από τα οποία 
προέκυπτε ότι δεν είχε εξαγάγει τα συγκεκριμένα προϊόντα στην Κοινότητα 
κατά τη διάρκεια της περιόδου έρευνας, αλλά επροτίθετο σοβαρά να το 
πράξει στο μέλλον, και ότι δεν είχε καμία σύνδεση ή συγγένεια με 
οιανδήποτε από τις υποκείμενες στον δασμό αντινταμπινγκ εταιρείες, η 
Επιτροπή αποφάσισε να την συμπεριλάβει στην έρευνα. 
(6) Το υπό διερεύνηση προϊόν είναι το ίδιο με εκείνο το οποίο αφορούσε ο 
κανονισμός (ΕΚ) αριθ. 3359/93. 
(7) Ως περίοδος έρευνας ορίστηκε το χρονικό διάστημα από 1ης Ιουλίου 1993 
μέχρι την 30η Ιουνίου 1994. 
Γ. ΠΟΡΙΣΜΑΤΑ ΤΗΣ ΕΡΕΥΝΑΣ 
1. Η ιδιότητα του "νέου εξαγωγέα" 
(8) Από την έρευνα επιβεβαιώθηκε ότι οι δυο εταιρείες, δηλαδή η Libra Ligas do 
Brazil και η Nova Era Silicon S.A., δεν είχαν πραγματοποιήσει ποτέ εξαγωγές 
σιδηροπυριτιου στην Κοινότητα. Η Επιτροπή επείσθη ότι οι εν λόγω 
εταιρείες εσκόπευαν να προβούν σε εξαγωγές σιδηροπυριτιου στην 
Κοινότητα στο άμεσο μέλλον, δεδομένου ότι απεδείχθη η πραγματοποίηση 
επαφών με δυνητικούς πελάτες. 
Επιπλέον, διαπιστώθηκε ότι οι δύο αυτές εταιρείες δεν είχαν καμία σχέση, 
άμεση ή έμμεση, με τους εξαγωγείς που ήταν αναμεμειγμένοι στην 
προηγούμενη διαδικασία και ως προς τους οποίους απεδείχθη η άσκηση 
πρακτικών ντάμπινγκ. Αντιστοίχως, επιβεβαιώνεται ότι οι συγκεκριμένες 
δύο εταιρείες πρέπει να θεωρηθούν "νέοι εξαγωγείς" και ότι σε ό,τι αφορά 
τις εν λόγω δύο εταιρείες ήταν δικαιολογημένη η μερική επανεξέταση του 
κανονισμού (ΕΚ) αριθ. 3359/93. 
<ς 
Ντάμπινγκ 
(9) Επειδή οι υπό εξέταση εταιρείες δεν πραγματοποίησαν πωλήσεις 
σιδηροπυριτιου στην εγχώρια αγορά κατά τη διάρκεια της περιόδου έρευνας 
σε τιμές που θα επέτρεπαν την ολοσχερή κάλυψη του κόστους, ορίστηκε για 
κάθε εταιρεία μία κανονική αξία, με βάση την κατασκευασμένη αξία του 
οικείου προϊόντος, όπως προβλέπει το άρθρο 2 παράγραφος 3 στοιχείο β) 
του βασικού κανονισμού. Για τον υπολογισμό της κατασκευασμένης αξίας 
ελήφθη υπόψη το συνολικό κόστος, πάγιο και μεταβλητό, των συντελεστών 
παραγωγής και των εργασιών μεταποίησης στη χώρα καταγωγής, 
προσαυξημένο κατά ένα εύλογο ποσό για τα έξοδα πώλησης, τα διοικητικά 
και τα λοιπά γενικά έξοδα και για κάποιο εύλογο κέρδος. Τα έξοδα πώλησης 
και τα γενικά και διοικητικά λεξοδα υπολογίστηκαν με βάση τα έξοδα που 
ανακύπτουν κατά την πώληση σιδηροπυριτιου στην εγχώρια αγορά της 
Βραζιλίας. Εκρίθη λογικό να ληφθεί υπόψη ως μέσο κέρδος ένα ποσοστό 
της τάξεως του 6% επί του κόστους παραγωγής, το οποίο θεωρήθηκε 
αναγκαίο για την πραγματοποίηση μακροπρόθεσμων επενδύσεων. Το ίδιο 
ποσοστό χρησιμοποιήθηκε και στην προηγούμενη έρευνα για τους άλλους 
βραζιλιανούς παραγωγούς και εξακολουθεί να μπορεί να θεωρηθεί ως το 
κέρδος που είναι σε θέση να επιτυγχάνουν υπό κανονικές συνθήκες οι 
βραζιλιανές εταιρείες στην εγχώρια αγορά της Βραζιλίας. 
(10) Λόγω του ότι, όπως απεδείχθη, οι δύο συγκεκριμένες εταιρείες δεν είχαν 
πραγματοποιήσει εξαγωγές σιδηροπυριτιου στην Κοινότητα κατά την 
περίοδο έρευνας και δεν υπήρχε κάποια τιμή εξαγωγής, δεν ήταν δυνατό να 
διαπιστώσει κανείς κατά πόσον είχαν ασκηθεί πρακτικές ντάμπινγκ. 
(11) Παρόλα αυτά, η κανονική αξία που έχει καθοριστεί για κάθε εταιρεία οδηγεί 
σε ασφαλή Συμπεράσματα σχετικά με το ύψος της τιμής εξαγωγής που 
απαιτείται, προκειμένου να αποτρέπονται πρακτικές ντάμπινγκ στο μέλλον. 
ζ 
Α. ΤΡΟΠΟΠΟΙΗΣΗ ΤΩΝ ΜΕΤΡΩΝ ΠΟΥ ΕΠΑΝΕΞΕΤΑΣΤΗΚΑΝ 
(12) Επειδή η έκταση της ζημίας που προκλήθηκε στον κλάδο παραγωγής της 
Κοινότητας είναι μεγαλύτερη από το περιθώριο ντάμπινγκ, για την επιβολή 
των μέτρων πρέπει να ληφθεί ως βάση το περιθώριο ντάμπινγκ. 
(13) Υπό τις συνθήκες αυτές, το μέτρο που ενδείκνυται για τις δύο 
συγκεκριμένες εταιρείες θα πρέπει να έχει τη μορφή ενός μεταβλητού 
δασμού, ίσου με τη διαφορά μεταξύ της καθαρής τιμής εξαγωγής ενός τόνου 
σιδηροπυριτιου "ελεύθερο στα κοινοτικά σύνορα" πριν από τον 
εκτελωνισμό και μίας ελάχιστης τιμής cif στα σύνορα της Κοινότητας, όπου 
η τιμή εξαγωγής υπολείπεται της εν λόγω ελάχιστης τιμής. Η εν λόγω 
ελάχιστη τιμή θα πρέπει να προσδιοριστεί με βάση την κανονική αξία, 
προσαυξημένη κατά τις επιβαρύνσεις για την εσωτερική και τη θαλάσσια 
μεταφορά, τα έξοδα ασφάλισης και τις προμήθειες. 
(14) Οι εταιρείες Libra Ligas do Brazil και Nova Era Silicon S.A. ενημερώθηκαν 
σχετικά με τα ουσιώδη πραγματικά περιστατικά και με το σκεπτικό επί τη 
βάσει των οποίων επρόκειτο να προταθεί η τροποποίηση του κανονισμού 
(ΕΚ) αριθ. 3359/93, και τους παρεσχέθη η δυνατότητα να υποβάλουν τυχόν 
παρατηρήσεις τους. Ακόμη, η Επιτροπή ενημέρωσε επίσημα τους 
καταγγέλλοντες που μνημονεύονται στην αρχική έρευνα. 
Οι βραζιλιανοί παραγωγοί γνωστοποίησαν γραπτώς τις απόψεις τους, οι 
οποίες ελήφθησαν υπόψη στο βαθμό που αυτό κρίθηκε σκόπιμο. 
(15) Με βάση τα παραπάνω δεδομένα, ο κανονισμός (ΕΚ) αριθ. 3359/93 πρέπει 
να τροποποιηθεί, ώστε να προβλέπει την επιβολή ξεχωριστού για κάθε 
εταιρεία δασμού αντινταμπινγκ στις εισαγωγές σιδηροπυριτιου το οποίο 
παράγουν οι εταιρείες Libra Ligas do Brazil και Nova Era Silicon S.A.· ο 
δασμός αυτός θα αντικαθιστά τον γενικής ισχύος δασμό αντινταμπινγκ 
ύψους 25%. 
Ο δασμός πρέπει να ισούται με τη διαφορά μεταξύ των 849 Ecu ανά τόνο για 
την Libra Ligas do Brazil ή των 885 Ecu ανά τόνο για την Nova Era Silicon 
S.A. και της καθαρής τιμής του προϊόντος "ελεύθερο στα κοινοτικά σύνορα" 
προ της επιβολής του δασμού, εφόσον η τιμή αυτή είναι χαμηλότερη. 
(16) Επειδή η παρούσα επανεξέταση περιορίζεται στην υπαγωγή στο πεδίο 
εφαρμογής των μέτρων δύο βραζιλιανών παραγωγών που δεν έχουν 
πραγματοποιήσει κατά το παρελθόν εξαγωγές στην Κοινότητα, τα μέτρα 
που προβλέπονται στον προαναφερθέντα κανονισμό (ΕΚ) αριθ. 3359/93 δεν 
τροποποιούνται, ούτε επιβεβαιώνονται κατά την έννοια του άρθρου 15 
παράγραφος 1 του βασικού κανονισμού, και επομένως η ημερομηνία λήξης 
της ισχύος τους, την οποία προβλέπει η διάταξη αυτή, θα πρέπει να 
παραμείνει ως έχει. 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
Στο άρθρο 1 παράγραςχ>ς 2 του κανονισμού (ΕΚ) αριθ. 3359/93 προστίθεται η εξής 
υποπαράγραφος, μετά την τελευταία λέξη του εδαφίου που αναφέρεται στο 
σιδηροπυρίτιο καταγωγής Βραζιλίας: 
"- προκειμένου για το σιδηροπυρίτιο που παράγει η Libra Ligas do Brazil και η 
Nova Era Silicon S.A., το ύψος του δασμού ισούται με τη διαφορά μεταξύ της 
καθαρής τιμής "ελεύθερο στα κοινοτικά σύνορα" πριν από τον εκτελωνισμό, 
εφόσον είναι χαμηλότερη, και: 
849 Ecu ανά τόνο για την Libra Ligas do Brazil (συμπληρωματικός 
κωδικός Tarie 8827) 
885 Ecu ανά τόνο για την Nova Era Silicon S.A. (συμπληρωματικός 
κωδικός Tarie 8828)". 
S 
νρθρο 2 
Ο παρών κανονισμός αρχίζει να ισχύει την επομένη της δημοσίευσης του στην 
Επίσημη Εφημερίδα των Ευρωπα'ΐκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, 
Για το Συμβούλιο 
Ο Πρόεδρος 
ISSN 0254-1483 
COM(95) 128 τελικό 
ΕΓΓΡΑΦΑ 
GR 02 U 
Αριθ. καταλογσυ : CB-CO-95-136-GR-C 
ISBN 92-77-87611-5 
Υπηρεσία &αυήμων Εχδύϋεων των Ευρωπϋ&«&ν Κοινοτήτων 
L-2985 Λοιιζρμβσύρνο 
^JD